भारतीय राष्ट्रपति का भ्रमण को मधेसी अपना सौहाद्रता तो प्रदान करना चाहती ही है परन्तु अपना दुःख भी उनके सामने प्रकट करना चाहती है। पिछले साल राष्ट्र द्वारा जो मधेसियों के ऊपर निर्मम नरसंहार किया गया था, जो भी मधेसी के मांग है जिसको नेपाल सरकार आज तक नाजायज ठहरा रही है उसे भी उनके समक्ष प्रस्तुत करना चाहते हैं। पर शंका यह भी बना है कि कहीं ऐसा करने पर मधेसिओं के ऊपर नेपाल सरकार फिर न कोई नया उत्पात शुरू करे। क्यों कि नेपाल सरकार की दुरात्मा प्रवृत्ति से मधेसी जनता भलीभाँति परिचित है। परन्तु जो भी हो जनकपुर वासियों का यह कहना है कि नेपाल सरकार अगर मधेसियों के ऊपर कुछ अन्याय और अत्याचार करती है तो अपना दुःख वह भारत के अलावा किसको सुना सकते हैं ? क्योंकि भारत के साथ मधेसियों का परंपरागत और पारिवारिक रिश्ता है। एक तरफ जनता भारतीय राष्ट्रपति के भ्रमण को ले कर उत्साहित है तो ज्यों ज्यों भ्रमण के समय नजदीक आ रहा है जनमानस में शंका भी बढ़ती जा रही है। क्यों की नेपाली सत्ता ने बारम्बार मधेस के साथ धोखा जो किया है। जनता यह भी सोच रही है कि नेपाली सत्ता कहीं अंतिम समय पर आकर यह भ्रमण न रद्द कर दे। क्यों की नेपाली सत्ता द्वारा यह बारम्बार किया जो गया है। इस देश और शासन के प्रति जनता का यह अविश्वास भले ही सत्ताधारियों के लिए कुछ मायने नहीं रखते हों परन्तु राष्ट्रहित चाहने वालों के लिए गंभीर विषय बना हुवा है।